Rygte: Foldbar Samsung Galaxy X lanceres til januar

Vi har hørt en del om foldbare telefoner de sidste par år, uden at se svesken på disken. Men nu hævder rygterne, at Samsung er klar til at vise sin foldbare Galaxy X frem allerede under CES-messen i Las Vegas i starten af januar næste år.

Samsung har tradition for at lancere årets Galaxy S-model lige inden Mobile World Congress i marts/april måned, så en Galaxy X lancering i januar ville ikke være helt skørt. CES-messen brugs ofte til at vise nye teknologier frem, mens Mobile World Congress fokuserer mere på mainstream-markedet. Samtidig kommer rygterne ikke fra en hr. hvem-som-helst, men fra rygtesmeden Ice Universe, der plejer at have en god næse for den slags. Han skriver på Twitter:

CES2019：Galaxy X
MWC2019：Galaxy S10

— Ice Universe (@UniverseIce) July 4, 2018

Kurvet batteri

Mobiltelefoner med foldbare skærme er af en eller anden grund the shizzle. Microsoft siges at arbejde på sin Andromeda-enhed, der med sin foldbare skærm skal udviske grænsen mellem mobil og computer. Og Huawei, Xiaomi og ZTE siges at have lignende projekter i gang.

Samsung har arbejdet på en foldbar telefon siden 2011, hvor de første gang viste en prototype/dummy frem. Siden har der været rygter om, at det er lykkes Samsung at skabe et kurvet batteri, som rent faktisk er muligt at masseproducere. Batteriet skal bruges i Samsung X, hævdes det.

Men. Synes du at iPhone X og Galaxy S9 var dyre telefoner, så vil Galaxy X sikkert være helt uden for rækkevidde – på gaden siges det, at telefonen vil komme til at koste 1.900 dollars, når den rammer butikkerne. Altså det dobbelte af iPhone X …

Rygte: Foldbar Samsung Galaxy X lanceres til januar